वृश्चिक रास

वृश्चिक एक ज्योतिष-राशी आहे पृथ्वीवरून माणसाला दिसणारे जे आकाश आहे त्याच्या पूर्वेकडून पश्चिमेकडे जाणाऱ्या रेषेवर आकाशाचे प्रत्येकी ३० अंशाचे असे बारा भाग केले आहेत. वृश्चिक रास ही आठव्या भागात येते, म्हणून ही राशी कुंडलीत ८ या आकड्याने दर्शवतात. या राशीमध्ये विशाखा नक्षत्राच्या चारापैकी चौथा चरण(भाग), आणि अनुराधा व ज्येष्ठा ही संपूर्ण नक्षत्रे येतात.

या राशीवर मंगळ (ज्योतिष) ग्रहाचा अंमल आहे. ही जलतत्त्वाची आणि स्थिरस्वभावाची आहे. ही चंद्राची नीच रास आहे. 

वृश्चिक म्हणजे विंचू, या राशीची माणसे एकटे राहणे आणि विनाकारण दुसऱ्याच्या फंदात न पडणे पसंद करतात. पण जर कोणी या लोकांना छेडले तर विंचवाप्रमाणे डंक मारायला हे मागेपुढे पहात नाहीत.

 हे सुद्धा पहा 
 कुंडली
 फलज्योतिष

वर्ग:ज्योतिष
वर्ग:फलज्योतिष
वर्ग:राशी
वर्ग:ज्योतिष-राशी